
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης διατηρητέου ακινήτου που 


βρίσκεται εντός του ρυμοτομικού σχεδίου Αθηνών. 1 

Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται στο Ν. Ηράκλειο Αττικής. 2 

ΑΠΟΦΑΣΕΙΣ 


Χαρακτηρισμός ως διατηρητέου του κτηρίου και των βοηθητικών 
■ κτισμάτων του και του περιβάλλοντα χώρου του, που βρίσκεται 
στον Παντοκράτορα της νήσου Ζακύνθου, γνωστού ως «αρχο¬ 
ντικού Γιαννακού» φερόμενου ως ιδιοκτησία Διονυσίου Σούλη και 
καθορισμός ειδικών όρων και περιορισμών δόμησης. 3 

ΑΝΑΚΟΙΝΩΣΕΙΣ 

Ειδοποίηση γενομένης καταθέσεως αποζημιώσεως ένεκα πράξεως 
τακτοποιήσεως και αναλογισμού στην περιο/ή εργατικών κατοι¬ 


κιών ΣΟΦΑΔΕΣ II .. 4 

Γνωστοποίηση παρακατάθεσης αποζημιώσεως λόγω προσκυρώ- 
σεως.ί 5 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Έγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του ν. 880/1979 (ΦΕΚ 58/Α) και ειδικότερα το 
άρθρο 2. 

2. Τις διατάξεις του π.δ/τος 470/1979 (ΦΕΚ 138/Α). 

3. Τις διατάξεις του π.δ/τος 510/1979 (ΦΕΚ 154/Α). 

4. Τις διατάξεις του ν. 1032/1980 (ΦΕΚ 57/Α) και ειδικότερα τα 
άρθρα 2,3 και 7. 

5. Τις διατάξεις του ν. 1558/1985 (ΦΕΚ 137/Α) και ειδικότερα το 
άρθρο 23 (παρ. 1). 

6. Την υπ’ αριθ. 950/1986 πράξη συναίνεσης των Ναπολέοντος 
Περγαλίδη και Στέλλας Ν. Περγαλίδη, κατοίκων Αθηνών, οδός Λά¬ 
μπρου Κατσώνη αριθ. 55, αποκλειστικών κυρίων εξ αδιαιρέτου κατά 
ποσοστό (1/2) του παρακάτω περιγραφομένου ακινήτου. 

7. Την υπ’ αριθ. 31398/6018/14.5.1987 απόφαση του Υπουργού 
Περιβάλλοντος, Χωροταξίας και Δημοσίων Έργων, για προέγκριση 
της σχετικής τεχνικής μελέτης. 


8. Την υπ’ αριθ. 308/1986 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

9. Την κατόπιν αυτοψίας της αρχιτέκτονος Ε. Ιωαννίδου επιβε¬ 
βαίωση των εμπλεκομένων στον υπολογισμό του μεταφοερόμενου συ¬ 
ντελεστή δόμησης στοιχείων του ακινήτου που βρίσκεται εντός του ρυ¬ 
μοτομικού σχεδίου Αθηνών και επί των οδών Στάθη Γεροδήμου αριθ. 
20 και Κούμα, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1. 

1. Εγκρίνεται η μεταφορά του συντελεστή δόμησης του ακινήτου (βα- 
ρυνομένου), που βρίσκεται επί των οδών Στάθη Γεροδήμου αριθ. 20 και 
Κούμα εντός του ρυμοτομικού σχεδίου Αθηνών και έχει χαρακτηρισθεί 
ως διατηρητέο με το από 6.9.1985 π.δ/γμα (ΦΕΚ 555/Δ) και του 
οποίου την αποκλειστική κυριότητα έχουν οι παραπάνω αιτούντες τη 
μεταφορά του συντελεστή δόμησης, όπως το βαρυνόμενο ακίνητο φαί¬ 
νεται με στοιχεία Α Β Γ Δ Ε Α στο σχετικό πρωτότυπο διάγραμμα σε 
κλίμακα 1:200 που έχει θεωρηθεί από τον Προϊστάμενο της Διεύθυνσης 
Πολεοδομικών Εφαρμογών με την υπ’ αριθ. 37038/1987 πράξη του 
και που συνοπτικό του αντίτυπο δημοσιεύεται με το παρόν διάταγμα. 

2. Τα ειδικότερα στοιχεία του βαρυνόμενόυ ακινήτου καί της μετα¬ 
φοράς του συντελεστή δόμησης είναι τα εξής: 

α. Εμβαδόν οικοπέδου: 169,13 τ.μ. 

β. Ποσοστό κάλυψης: 70%. 

γ. Συντελεστής δόμησης της περιοχής, βάσει του οποίου πραγματο¬ 
ποιείται η μεταφορά: 2,10. 

6. Δομήσιμες επιφάνειες που αντιστοιχούν σ’αυτό είναι: 355,17 μ 2 . 

ε. Δομημένη επιφάνεια: 182,38 μ 2 . 

στ. Μεταφερόμενη δομήσιμη επιφάνεια: 172,79 μ 2 (43,28 μ 2 από το 
ισόγειο και 129,51 μ 2 από όροφο). 

Άρθρο 2. 

Εγκρίνεται η χορήγηση τίτλου μεταφοράς συντελεστή δόμησης στο 
όνομα των παραπάνω ιδιοκτητών Ναπολέοντος Περγαλίδη και Στέλλας 
Ν. Περγαλίδη για εμβαδόν 172,79 μ 2 (43,28 μ 2 από το ισόγειο και 
129,52 μ 2 από όροφο). · 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό, Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 
Αθήνα, 19 Ιουνίου 1987 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


( 2 ) 

Έγκριση πραγματοποίησης μεταφοράς συντελεστή δόμησης σε ακίνητο 
που βρίσκεται στο Ν. Ηράκλειο Αττικής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του ν. 880/79 (ΦΕΚ 58/Α) και ειδικότερα το 
άρθρο 2. 

2. Τις διατάξεις του π.δ/τος 470/79 (ΦΕΚ 138/Α). 

3. Τις διατάξεις του π.δ/τος 510/79 (ΦΕΚ 154/Α). 

4. Τις διατάξεις του ν. 1032/1980 (ΦΕΚ 57/Α) και ειδικότερα τα 
άρθρα 2,3 και. 7. 

5. Τις διατάξεις του ν. 1558/85 (ΦΕΚ 137/Α) και ειδικότερα το 
άρθρο 23 παρ. 1. 

6. Τις από 26.10.84 (αρ. πρ. 76441/84) και από 29.5.86 (αρ. πρ. 
44306/86) αιτήσεις των Ελένης και Βασιλείου Χατζηβασιλείου και 
του Συλλόγου Εκπαιδεύσεως Νεανίδων (ΣΕΝ), αντίστοιχα. 

7. Την υπ’ αρ. 21786/3826/27.3.87 απόφαση του Υπουργού Πε¬ 
ριβάλλοντος, Χωροταξίας και Δημοσίων Έργων για προέγκριση της 
σχετικής τεχνικής μελέτης. 

8. Την υπ’ αρ. 6.7/1987 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος, με πρόταση του Υπουργού 
Περιβάλλοντος, Χωροταξίας και Δημοσίων Έργων, αποφασίζουμε: 

Άρθρο 1. 

1) Εγκρίνεται η πραγματοποίηση μέρους της μεταφοράς συντελεστή 
δόμησης, που εγκρίθηκε με το από 20.8.85 π.δ/γμα (ΦΕΚ 629/Δ) 
από το βαρυνόμενο ακίνητο, που βρίσκεται στην περιοχή «Πλάκα» της 
πόλεως των Αθηνών επί της οδού Αεωφ. Αμαλίας 38, ιδιοκτησίας του 
Συλλόγου Εκπαιδεύσεως Νεανίδων (ΣΕΝ), που έχει χαρακτηρισθεί ως 
διατηρητέο με το από 24.10.1980 π.δ/γμα (ΦΕΚ 617/Δ) και για το 
οποίο έχει εκδοθεί και ο υπ’ αρ. 71/86 σχετικός τίτλος δικαιώματος 
μεταφοράς συντελεστή δόμησης, σε άλλο ακίνητο (ωφελούμενο), που 
βρίσκεται στο Ν. Ηράκλειο Αττικής και επί των οδών Αγίας Τριάδας 
και Αθηνάς, ιδιοκτησίας των Ελένης και Βασιλείου Χατζηβασιλείου, 
όπως το ωφελούμενο ακίνητο φαίνεται με στοιχεία Α, Β, Γ, Δ, Ε, Ζ, Η, 
Θ, Α στο σχετικό πρωτότυπο διάγραμμα σε κλίμακα 1:200, που θεω¬ 
ρήθηκε από τον Προϊστάμενο της Δ/νσης Πολεοδομικών Εφαρμογών 


με την υπ’ αρ. 31268/1987 πράξη του και που συνοπτικό του αντίτυπο 
δημοσιεύεται με το παρόν διάταγμα. 

2) Τα ειδικότερα στοιχεία πραγματοποίησης της μεταφοράς συντε¬ 
λεστή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπόμενης βάσει των ισχυόντων στην 
περιοχή όρων δόμησης 263,31 τετραγ. μέτρα, που αντιστοιχεί σε 
49,80 τετρ. μέτρα του βαρυνόμενου ακινήτου. 

3) Τα ειδικότερα στοιχεία του ωφελούμενου ακινήτου μετά τη μετα¬ 
φορά είναι τα εξής: 

α. Εμβαδόν οικοπέδου: 279,59 τ.μ. 

β. Ποσοστό κάλυψης: 63,30%. 

γ. Συντελεστής δόμησης: 2,185. 

δ. Αριθμός ορόφων του ανεγερθησομένου κτηρίου τέσσερις (4) με μέ¬ 
γιστο ύψος αυτού δεκαπέντε μέτρα και είκοσι εκατοστά του μέτρου 

(15,20). 

ε. Το κτήριο πρέπει να ανεγερθεί εντός του ωφελούμενου ακινήτου, 
σύμφωνα με τις όψεις και κατόψεις που φαίνονται στα οκτώ (8) σχετικά 
πρωτότυπα διαγράμματα σε κλίμακα 1:50 (τα επτά) και 1:100 (το 
ένα), που θεωρήθηκαν από τον Προϊστάμενο της δ/νσης Πολεοδομικών 
Εφαρμογών με την υπ’ αρ. 31268/1987 πράξη τοι> και που συνοπτικά 
τους αντίτυπα δημοσιεύονται με το παρόν διάταγμα, 

Άρθρο 2. 

Ακυρούται ο υπ’ αρ. 71/86 ονομαστικός τίτλος δικαιώματος μετα¬ 
φοράς συντελεστού δομήσεως του Συλλόγου Εκπαιδεύσεως Νεανίδων 
(ΣΕΝ). 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 12 Ιουνίου 1987 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 


<06 / ΖΊ Μ-5 3 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


7089 








Ε.Μ&ΑΛΟΙΌ θΡθά>ου 













**?1 ,ΟΛ 














































7092β 


ΕΦΗΜΕΡΙΕ ΤΗΣ ΚΥΒΕΡΜΗΣΕΟΣ (ΤΕΥΧΟΣ ΤΕΤΑΡΤΟ) 



Δ 0Η.Ο42 



ΤροηοηοτψΓη 








£.-γ*4>ιση .Λραγματοηοιησ 


































7092στ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

Αριθ. οιχ. 43147/3032 (3) 

Χαρακτηρισμός ως διατηρητέου του κτηρίου και των βοηθητικών κτι- 
σμάτων του και του περιβάλλοντα χώρου του, που βρίσκεται στον 
Παντοκράτορα της νήσου Ζακύνθου, γνωστού ως «αρχοντικού Γιαν- 
νακού» φερόμενου ως ιδιοκτησία Διονυσίου Σούλη και καθορισμός ει¬ 
δικών όρων και περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του Ν. 1577/1985 (ΦΕΚ 210/Α) και ειδικότερα 
τα άρθρα 3 και 4 (παρ. 2). 

2. Την υπ’ αριθ. 75724/1151/30.12.1983 κοινή απόφαση των 
Υπουργών Προεδρίας Κυβερνήσεως και Χωροταξίας, Οικισμού και Πε¬ 
ριβάλλοντος (ΦΕΚ 767/Β) και ειδικότερα το άρθρο 5, όπως τροποποι¬ 
ήθηκε με την υπ’ αριθ. 28112/356/17.4.1985 όμοια απόφαση (ΦΕΚ 
205/Β/85). 

3ί Την από 10.4.1987 αιτιολογική έκθεση της Δ/νσεως Παραδο¬ 
σιακών Οικισμών και Περιβάλλοντος (Γ7). 

4. Την από 20.5.1987 απάντηση του Διονυσίου Σούλη, αποφασί¬ 
ζουμε: 

1. Χαρακτηρίζεται ως διατηρητέο το κτήριο και τα βοηθητικά κτί- 
σματά του και ο περιβάλλων χώρος του που βρίσκεται στον Παντοκρά¬ 
τορα της νήσου Ζακύνθου, γνωστό ως «αρχοντικό Γιαννακού» φερόμενο 
ως ιδιοκτησία Διονυσίου Σούλη, όπως φαίνεται σημειωμένο στο σχετικό 
πρωτότυπο τοπογραφικό διάγραμμα σε κλίμακα 1:200 που θεωρήθηκε 
από τον Προϊστάμενο της Δ/νσης Πολεοδομικών Εφαρμογών με την υπ’ 
αρ. 43147/1987 πράξη του και που συνοπτικό του αντίτυπο δημοσιεύ¬ 
εται με την παρούσα απόφαση, γιατί πρόκειται για αξιόλογο κτήριο με 
ιδιαίτερο αρχιτεκτονικό και μορφολογικό ενδιαφέρον. 

2. Στο χαρακτηριζόμενο ως διατηρητέο κτήριο και τα βοηθητικά 
κτίσματά του καθώς και στον περιβάλλοντα χώρο του απαγορεύεται 


κάθε αφαίρεση, αλλοίωση ή καταστροφή των επιμέρους αρχιτεκτονικών 
καί διακοσμητικών στοιχείων τους. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμισή καθώς και 
επεμβάσεις για λόγους λειτουργίας και χρήσης του διατηρητέου κτη¬ 
ρίου και των βοηθητικών χτισμάτων του, εφόσον δεν αλλοιώνεται ο αρ¬ 
χιτεκτονικός χαρακτήρας του και οι βασικές αρχές τους. 

4. Επιτρέπεται η δημιουργία ανοιγμάτων στη νότια πλευρά του ισο¬ 
γείου βοηθητικού διατηρητέου χτίσματος (σταυλαποθήκης) και η υπε- 
ρύψωση του χτίσματος αυτού μέχρι 50 εκατοστά του μέτρου (0,50 μ.) 
για λόγους λειτουργίας και χρήσης του χτίσματος. Η επίστεψη του χτί¬ 
σματος αυτού θα γίνει με κεραμοσκεπή στέγη. 

5. Επιτρέπεται η χρήση του διατηρητέου κτηρίου και των βοηθη¬ 
τικών χτισμάτων του ως ξενώνα. 

6. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων σε οποιαδήποτε θέση του κτηρίου και των βοηθητικών χτι¬ 
σμάτων και του περιβάλλοντα χώρου του. Επιτρέπεται μόνο η ιοποθέ- 
τηση επιγραφών περιορισμένων διαστάσεων που πληροφορούν για 
τυχόν χρήση του κτηρίου και των βοηθητιικών χτισμάτων του. 

’7. Για οποιαδήποτε επέμβαση στο εξωτερικό και εσωτερικό του δια¬ 
τηρητέου κτηρίου και των βοηθητικών χτισμάτων του και του περιβάλ¬ 
λοντα χώρου του, καθώς και για την τοποθέτηση επιγραφών, απαι¬ 
τείται η έγκριση της Επιτροπής Πολεοδομικού και Αρχιτεκτονικού 
Ελέγχου (ΕΠΑΕ). 

8. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 29 Ιουνίου 1987 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ 

(4) 

Ειδοποίηση γενομένης καταθέσεως αποζημιώσεως ένεκα· πράξεως τα- 
κτοποιήσεως και αναλογισμού στην περιοχή εργατικών κατοικιών 
ΣΟΦΑΔΕΣ II. 

ΟΡΓΑΝΙΣΜΟΣ ΕΡΓΑΤΙΚΗΣ ΚΑΤΟΙΚΙΑΣ 
Ο εν Αθήναις εδρεύων Οργανισμός Εργατικής Κατοικίας (Πατησίων 
37), γνωστοποιεί προς άπαντας τους ενδιαφερομένους και δη τους κε- 
κτημένους ή προβάλλοντας δικαιώματα κυριότητας επί των οικοπε- 
δικών εκτάσεων που αναφέρονται στην υπ’ αριθμ. 5/86 πράξη τακτο- 
ποιήσεως και (αναλογισμού, διά τη διάνοιξη οδών του εγκεκριμένου 
ρυμοτομικού σχεδίου στην περιοχή εργατικών κατοικιών Σοφάδες II 
πλησίον του σιδηροδρομικού σταθμού, ότι ο ΟΕΚ κατέθεσε στο Ταμείο 
Παρακαταθηκών και Δανείων το ποσό των (5.941.250 δρχ.) δυνάμει 
της υπ’ αριθμ. 5/86 πράξεως τακτοποιήσεως και αναλογισμού, της 
2485/3.7.86 αποφάσεως του Νομάρχη Καρδίτσας και της 251/87 
αποφάσεως του Μονομελούς Πρωτοδικείου Καρδίτσας, περί καθορι¬ 
σμού προσωρινής τιμής αποζημιώσεως. 

Γραμμάτιο συστάσεως παρακαταθήκης Κεντρικής Υπηρεσίας Τα¬ 
μείου Παρακαταθηκών και Δανείων με αριθμό 865872/3.7.87. 

Η αποζημίωση που παρακατετέθη διά των ανωτέρω στοιχείων θα 
αποδοθεί στους κατά νόμο αναγνωρισθησομένους δικαιούχους. 

Αθήνα, 3 Ιουλίου 1987 
Ο Πρόεδρος του Δ.Σ-ΟΕΚ 
ΘΩΜΑΣ ΠΑΧΝΗΣ 

Γνωστοποίηση παρακατάθεσης αποζημιώσεως λόγω προσκυρώσεως. 

Γνωστοποιούμε ότι έγιναν παρακαταθέσεις στο Ταμείο Παρακατα¬ 
θηκών και Δανείων Αθηνών ποσών δρχ. 351.400 από τους Μαρία 
χήρα Γεωργίου Αναστασιάδη, Σταύρο Γεωργίου Αναστασιάδη, Βασί¬ 
λειο Γεωργίου Αναστασιάδη, Κων/νο Γεωργίου Αναστασιάδη και δρχ. 
232.400 από τους Αικατερίνη χήρα Γεωργίου Καρδουλάκη, Κυρια- 
χούλα Γεωργίου Καρδουλάκη και Εμμανουήλ Γεωργίου Καρδουλάκη, 
υπέρ των αναγνωρισθησομένων κατά νόμο δικαιούχων, για αποζη¬ 
μίωση οριστικής τιμής μονάδος για την έκταση, αντίστοιχα, 25,10 και 
16,60 τ.μ. που προσκυρώθηκαν στα οικόπεδά τους με την με αρ. πρωτ. 
97/13.3.72 Πράξη αναλογισμού Π.Γ. Αθηνών, σύμφωνα με τη 
10196/81 απόφαση του Πολυμελούς Πρωτοδικείου Αθηνών, που επι¬ 
κυρώθηκε από την 6290/84 απόφαση του Εφετείου Αθηνών. Για τις 
πιο πάνω παρακαταθέσεις εκδόθηκαν, αντίστοιχα, τα με αριθμούς 
866400 και 866399 Γραμμάτια Συστάσεως Παρακαταθήκης, που 
κατατέθηκαν ήδη στη συμβολαιογράφο Αθηνών Σοφία Σιμού - Τα- 
μπούρη (Φερρών 11) και έλαβαν αριθμούς 317 και 318/7.7.87. 

Αθήνα, 7 Ιουλίου 1987. 

Ο Πληρεξούσιος Δικηγόρος 
ΝΙΚΟΛΑΟΣ Α. ΣΚΟΥΦΟΣ 

(Αρ. διπλ. Ταμ. Δικ. Εισπρ. Αθηνών 9893903/8.7.87) 

